section_heading: Dolazak Španjolaca
paragraph_text: Antropologinja Traci Arden kritizirala je pojavljivanje španjolske ekspedicije u zadnjih pet minuta priče tvrdeći da su "Španjolci stigli 300 godina nakon što je napušten posljednji grad Maja. Međutim, unatoč kraju gradnje mnogih slavnih postklasičnih središta, kao što su Chichen Itza i Uxmal, oni nisu bili napušteni u vrijeme španjolskog dolaska te je bilo mnogo manjih majanskih gradova kao što su Mayapan, Tiho, Coba, Chetumal, Nito i Tayasal, poznat i kao Petzen Itza koji je preživio do 1697. prije nego što su ga osvojili Španjolci.